Come, let's do something for Bhojpuri...
एगो रियलिटी शो महुआ टीवी प चलता--सुरों का महासंग्राम. का जाने रउआ सभे देखतानी कि ना. पिछला हप्ता अइसन निर्णय आइल कि देख के मिजाज जर गइल. अमित उपाध्याय एगो छोट लड़िका प्रोग्राम के जान रहे. ओकरा के निकल देलस लोग. ओकर जज लोग के संगीत के क् ख ग भी पता बा कि ना कहल ना जा सके. शिवानी प्रिय एतना बढ़िया गावत रहे. उहो बाहर हो गइल. सब कमजोर कड़ी के लेके कवन झंडा लोग गाड़ी, भगवान जानस.
Views: 80
ई कूल फिक्स होला , मिजाज गडबड जन करी ....
महाराज, फिक्स होखे भा मिक्स होखे, चैनल के ई कोशिश त होखहीं के चाहीं कि कार्यक्रम अधिक से अधिक लोग देखस. आ ओकरा खातिर सबसे जादे पोपुलर आ मनोरंजक (बिलकुल जेकरा आवाज में लय-ताल होखे) प्रतियोगी के ओह में रखे के चाहीं. ई दुनों प्रतियोगी गायकी आ popularity दुनों के आधार प सबसे आगे रहन. शिवानी के छोड भी दियाव, पर अमित के तुलना पिछला सीजन के चैम्पियन मोहन से कइल जात रहे.
चैनल के कोशिश होला ओकरा बेसी से बेसी दाम मिले , ओकर कवनो काम फंसल होखे त उ कान निकल जाउ । चैनल के पहिला ऐम होला चैनल के चलावल !
रउवा का लागत बा की हउ टेली शाप के परचार काहे आवेला ?
दाम के कैल्कुलेशन एह घरी लोगन के देखला प कम बाकी चीझु प बेसी आवेला जईसे मोबाईल से वोटिंग बा । अईसन कुल्हि प्रतियोगिता मे मोबाईल से वोटिंग से बेसी दाम भेटा जाला चैनल के आ महुआ एह बात के जानत बा की कुछउ देखाई लोगवा देखबे करी काहे की नीमन बाउर इहे एगो बा , बकियवन के त सिगनले के आफत परल रहेला ।
एह से अईसना कुल्हि के बेरी क्वालिटी पछुआ जाले !
Bat sahi ba. Option ke kami ta ba.
वोटिंग के खेल शुरू हो गइल बा. देखीं के जीतला ... ना-ना ... केकरा के जितावेला लोग.
अच्छा, इनामवा मिलबो करेला कि असहीं हाला मचावेला लोग टीवी प. अभी पिछला साल जवन गाँधी मैदान में प्रोग्राम रुक गइल रहे ओकर इनाम कहीं सुने में ना आइल हा कि मिलल कि ना. सुधीर जी के मालूम होई. का जी, का भइल ओकर? कहले रहन मनोज तिवारी कि एकरो से बड़ आयोजन हमनी के करब जा. ओकर घोषणा होते रह गइल.
© 2012 Created by Admin.
eng_Latn bho_Deva eng_Latn bho_Deva bho_Deva bho_Deva bho_Deva bho_Deva bho_Deva hau_Latn bho_Deva bho_Deva eng_Latn